PREŠOVSKÁ UNIVERZITA V PREŠOVE
Fakulta humanitných a prírodných vied

ŠTATÚT VEDECKEJ POMOCNEJ SILY

§1

Fakulta humanitných a prírodných vied Prešovskej univerzity v Prešove zavádza inštitút vedeckej pomocnej sily (ďalej VPS). Tento inštitút je chápaný ako jeden z motivačných nástrojov intenzifikácie zapojenosti študentov do vedecko-výskumnej činnosti a zvýšenia účasti študentov na študentskej vedeckej a umeleckej konferencii. Okrem priamych pozitívnych efektov v podobe kvalitnejších diplomových prác bude účasť na študentskej vedeckej a umeleckej konferencii zohľadňovaná pri prijímaní uchádzačov o rigorózne pokračovanie resp. pri príjimaní študentov na doktorandské štúdium. 

§2

VPS sa môže stať študent druhého a vyššieho ročníka dennej formy štúdia na Fakulte humanitných a prírodných vied Prešovskej univerzity. Rozdelenie VPS na jednotlivé katedry sa riadi kľúčom, ktorý určuje vedenie Fakulty humanitných a prírodných vied Prešovskej univerzity. Zohľadňuje sa pritom najmä počet študentov v rámci jednotlivých odborov a špecializácií v 2. – 5. ročníku v dennej forme štúdia. Za organizáciu, kritériá výberu a pridelenie VPS vedúcim učiteľom v rámci katedry zodpovedá vedúci katedry. Vedenie fakulty odporúča rozdelenie VPS v rámci katedry prerokovať a zápisnične podchytiť na zasadnutí katedry.

§3

Prácu VPS usmerňuje vedúci učiteľ VPS. Vedúci učiteľ spoločne s VPS vypracuje projekt a plán činnosti na jednotlivé mesiace (pozri prílohu 1), ktorý po schválení vedúcim katedry predkladajú na oddelenie pre vedu, výskum a umeleckú činnosť FHPV PU. Vždy raz mesačne (do 15. dňa príslušného mesiaca) sa realizuje hodnotenie činnosti VPS, z ktorého vedúci učiteľ VPS vyhotoví písomný záznam  do  Výkazu činnosti VPS (viď príloha 2). Evidencia výkazov činnosti VPS sa realizuje na katedrách a za jej vedenie zodpovedajú vedúci katedier. Súčasťou mesačného hodnotenia činnosti VPS je návrh na vyplatenie alebo nevyplatenie odmeny VPS. Tieto návrhy na základe výkazov činnosti jednotlivých VPS na katedre spracúvajú vedúci katedier a následne predkladajú v písomnej podobe (viď príloha 3) na oddelenie pre vedu, umenie a doktorandské štúdium, vždy najneskôr do 20. dňa príslušného mesiaca.

§4

Centrálnu evidenciu činnosti VPS na fakulte vedie oddelenie pre vedu, umenie a doktorandské štúdium FHPV PU. Vedie evidenciu projektov a plánov činnosti VPS, realizuje kontrolu mesačných hodnotiacich výkazov činnosti VPS, preberá návrhy na vyplatenie odmien VPS od vedúcich katedier a zabezpečuje spolu s oddelením ekonomiky práce vyplácanie odmien jednotlivým študentom - VPS.

§5

VPS je povinná riadiť sa usmerneniami vedúceho učiteľa VPS, ktorému bola pridelená. Spravidla sa zúčastňuje na plnení úloh v rámci vedecko-výskumnej a edičnej činnosti katedry. Priebežne pracuje na svojom projekte. Práca VPS podlieha hodnoteniu jedenkrát v mesiaci. VPS je povinná aktívne sa zúčastniť na študentskej vedeckej a umeleckej konferencii v príslušnom školskom roku.

§6

VPS za svoju činnosť poberá odmenu vo výške 300 Sk mesačne. Odmena je VPS vyplatená na základe návrhu vedúceho katedry, ktorý zohľadní výsledok mesačného hodnotenia činnosti VPS. Vyplácanie odmeny VPS je viazané iba na mesiace, v ktorých prebieha vyučovanie, teda na obdobie od novembra do júna v príslušnom školskom roku. Výplata sa realizuje na základe dohody o vykonaní práce, ktorú uzavrie študent–VPS a dekan Fakulty humanitných a prírodných vied Prešovskej univerzity v Prešove. Vyplácanie odmeny zabezpečuje pokladňa FHPV PU.

V Prešove 12. októbra 2001                                Doc. Ing. Peter KUZMIŠIN, DrSc.
                                                                                                  dekan

Príloha 1:

Projekt a plán činnosti VPS
NA FHPV PU V PREŠOVE

Meno a priezvisko VPS:

Bydlisko:

Rodné číslo:

Ročník:

Odbor:

Špecializácia:

Katedra:

Meno a priezvisko vedúceho učiteľa:

Názov projektu VPS1:

Hlavné ciele projektu:

Rámcový plán aktivít na jednotlivé mesiace:

XI.

XII.

I.

II.

III.

IV.

V.

VI.

Schválil dňa................                                     ............................................................
                                                                            Podpis vedúceho katedry

Poznámky:
1: projekt má vyústiť do práce ŠVOČ, ktorú bude študent-VPS prezentovať na fakultnej ŠVUK

	

Príloha č. 2:
VÝKAZ ČINNOSTI VEDECKEJ POMOCNEJ SILY
NA FHPV PU V PREŠOVE

Meno a priezvisko VPS:

Ročník:

Rodné číslo:

Odbor:

Špecializácia:

Katedra:

Meno a priezvisko vedúceho učiteľa:

Mesiac	Realizované výkony	Návrh na vyplatenie /nevyplatenie odmeny/	Dátum a podpis vedúceho učiteľa	
XI.			

	
XII.			

	
I.			

	
II			

	
III.			

	
IV.			

	
V.

			

	
VI.

			

	

Príloha č. 3:

NÁVRH VYPLATENIA ODMENY VEDECKÝM POMOCNÝM SILÁM

Katedra:

Školský rok:

Mesiac:

Navrhujeme vyplatiť odmenu VPS katedry za horeuvedený mesiac nasledovne:

1.	Meno a priezvisko, ročník, rodné číslo ..........vyplatiť / nevyplatiť*   300 Sk

2.	Meno a priezvisko, ročník, rodné číslo..........vyplatiť / nevyplatiť*   300 Sk

3.	Meno a priezvisko, ročník, rodné číslo..........vyplatiť / nevyplatiť*   300 Sk

4.	Meno a priezvisko, ročník, rodné číslo..........vyplatiť / nevyplatiť*   300 Sk

* nehodiace sa škrtnite

Dátum....................................                  .........................................................
                                                          pečiatka katedry a podpis vedúceho katedry